ՀԻՄՆԱՎՈՐՈՒՄ

«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ԴԵԿՏԵՄԲԵՐԻ 3-Ի N 1419-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. **Անհրաժեշտությունը**

«Հայաստանի Հանրապետության կառավարության 2009 թվականի դեկտեմբերի 3-ի N 1419-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման անհրաժեշտությունը պայմանավորված է նշված որոշման հիմք հանդիսացող լիազորող նորմի փոփոխությամբ, քանի որ նախաբանում նշված «Ստանդարտացման մասին» օրենքն ուժը կորցրել է և ներկայումս ընդունված նոր «Ստանդարտացման մասին» օրենքի 8-րդ հոդվածով այլ դրույթ է սահմանված։ Բացի վերոգրյալից, սույն որոշման ընդունման անհրաժեշտությունը պայմանավորված է նաև այն հանգամանքով, որ ներկայումս ուժը կորցրել է նաև «Համապատասխանության գնահատման մասին» օրենքը և պետական վերահսկողությունն իրականացվում է «Տեխնիկական կանոնակարգման մասին» և «Հայաստանի Հանրապետությունում ստուգումների կազմակերպման և անցկացման մասին» օրենքներով»։

Հարկ է նշել, որ թեև ներկայումս ուժը կորցրած է ճանաչվել ՀՀ կառավարության 2012 թվականի օգոստոսի 9-ի № 1015-Ն որոշումը, սակայն այդ որոշման հավելվածով վերանայման համար նախատեսված իրավական ակտերի ցանկում ներառված է նաև ՀՀ կառավարության 2009 թվականի դեկտեմբերի 3-ի N 1419-Ն որոշումը ևս և դրա վերանայումը ներկայումս արդիական է։

2. **Կարգավորման հարաբերությունների ներկա վիճակը և առկա խնդիրները.**

Ներկայումս, թեև ՀՀ կառավարության 2012 թվականի օգոստոսի 9-ի № 1015-Ն որոշումն ուժը կորցրել է, քանի որ որոշման նախաբանում որպես դրա ընդունման համար իրավական հիմք հանդիսացող լիազորող նորմի ժամկետն ավարտվել է 2020թ․-ին, սակայն այդ որոշման հավելվածով նախատեսված իրավական որոշ ակտերի վերանայման անհրաժեշտությունը դեռևս արդիական է՝ պայմանավորված որոշման հիմք հանդիսացող լիազորող նորմի փոփոխությամբ, պետական վերահսկողության համար օրեսդրության ճշգրտման անհրաժեշտությամբ։

3․ **Առկա խնդիրների առաջարկվող լուծումները.**

Նախագծով առաջարկվում է ՀՀ կառավարության 2009 թվականի դեկտեմբերի 3-ի N 1419-Ն որոշումը և դրանով հաստատված հավելվածի դրույթները արդիականացնել՝ համապատասխանեցնելով նորմատիվ իրավական ակտերի համար սահմանված պահանջներին և փոփոխելով նախաբանում որպես դրա ընդունման համար իրավական հիմք հանդիսացող լիազորող նորմը և պետական վերահսկողության համար օրենսդրական հիմքերը։

**4․Կարգավորման նպատակը.**

Նախագծի կարգավորման նպատակը՝ ՀՀ կառավարության 2012 թվականի օգոստոսի 9-ի № 1015-Ն որոշմամբ հաստատված հավելվածով նախատեսված ՀՀ կառավարության 2009 թվականի դեկտեմբերի 3-ի N 1419-Ն որոշման վերանայումն է՝ վերջինիս համապատասխանեցումը նորմատիվ իրավական ակտերի համար սահմանված պահանջներին և պետական վերահսկողության համար օրենսդրական հիմքերին։

**5․ Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է ՀՀ էկոնոմիկայի նախարարության կողմից:

**6․Ակնկալվող արդյունքը.**

«Հայաստանի Հանրապետության կառավարության 2009 թվականի դեկտեմբերի 3-ի N 1419-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման ընդունման արդյունքում կապահովվի ՀՀ կառավարության 2012 թվականի օգոստոսի 9-ի № 1015-Ն որոշման հավելվածով նախատեսված իրավական ակտի վերանայման գործընթացը՝ արդիականացումը և համապատասխանեցումը նորմատիվ իրավական ակտերի համար սահմանված պահանջներին և պետական վերահսկողության համար օրենսդրական հիմքերին։

**7․ Այլ տեղեկություններ․**

«Հայաստանի Հանրապետության կառավարության 2009 թվականի դեկտեմբերի 3-ի N 1419-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի ընդունմամբ պետական բյուջեի եկամուտների նվազեցում կամ ծախսերի ավելացում չի ակնկալվում:

Նախագծի վերաբերյալ հասարակությանն իրազեկումն իրականացվում է իրավական ակտերի նախագծերի հրապարակման միասնական կայքում` հետևյալ հղումով <https://www.e-draft.am/projects/4537> տեղադրելու միջոցով, առաջարկություններ չեն ստացվել։

**8․ Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Ներկայացվող նախագիծը բխում է ՀՀ կառավարության 2021 թվականի նոյեմբերի 18-ի N 1902 -Լ որոշմամբ հաստատված «Հայաստանի Հանրապետության կառավարության 2021-2026 թվականների գործունեության միջոցառումների» 11․4-րդ «ՀՀ-ում գործող տեխնիկական կանոնակարգերի, համապատասխանության գնահատման ընթացակարգերի և ստանդարտների վերանայում, ԵԱՏՄ նոր մշակվող տեխնիկական կանոնակարգերի, համապատասխանության գնահատման ընթացակարգերի և ստանդարտների մշակմանը մասնակցություն, արտադրանքի անվտանգության ապահովման նպատակով նոր տեխնիկական կանոնակարգերի մշակում և համակարգումն համապատասխան ռազմավարական փաստաթղթերից։» կետից: